अल्ट्रासाउंड होने में लग रहे हैं 3 दिन
सिविलअस्पताल में रेडियोलोजिस्ट पर काम का अतिरिक्त बोझ होने के चलते मरीजों को परेशानी का सामना करना पड़ता है। रेडियोलोजिस्ट का कहना है कि वह ऐसे में 40 से अधिक मरीजों को नहीं देख सकते।
सिविल अस्पताल के हालात कुछ ऐसे है कि दूर दराज से आए मरीजों का अल्ट्रासाउंड सिटी स्केन करवाने के लिए तीन या चार दिन के बाद नंबर आता है, जबकि पहले दिन ही फीस जमा करवा ली जाती है। स्केन रूम के बाहर मरीजों की भीड़ ऐसी होती है कि जैसे पेंशन लेने वालों की भीड़ लगी होती है।
अस्पताल प्रशासन रेडियोलोजिस्ट डा. संजय डोगरा से स्केन सेंटर के काम के साथ-साथ एक्स-रे की रिर्पटिंग कोर्ट एवीडेंस का काम भी लिया जा रहा है, जिसका खामियाजा मरीजों को भुगतना पड़ रहा है।
डाक्टरों को नहीं है चिंता
^गर्भवतीहोने के चलते मैं स्कैन करवाने के लिए सिविल अस्पताल में तीसरी बार आई हूं। कई बार स्कैन सेंटर के बाहर इंतजार करते करते असहनीय दर्द शुरु हो जाता है। मगर 40 पर्चियां दिखा हमें यह कह दिया जाता है कि इससे ज्यादा हमसे नहीं होता। इसी दौरान चाहे मरीज इनके सामने अपना दर्द बयान करें, लेकिन इनको कोई फर्क नही पड़ता। बख्शनाकौर, बघेलेवाला
तीन दिन से स्कैन के लिए लगा रहे हैं चक्कर
^मैंफिरोजपुर से अपनी प|ी पूजा का स्कैन करवाने के लिए मोगा के सिविल अस्पताल में 3 दिन से चक्कर लगा रहा हूं, लेकिन कभी तो डाक्टर नहींं बैठे होते और जब बैठे होते हैं तो भीड़ इतनी होती है कि सिफारिश तत्वों को पहल देकर आम लोगों को नंबर आने के नाम पर वापस भेज दिया जाता है। मरीजपूजा का पति, फिरोजपुर।
अस्पताल में मिल रही बढ़िया सुविधाएं
^मैंऔर सिविल अस्पताल का पूरा स्टाफ बढ़िया तरीके से लोगों को सुविधाएं देने की कोशिश कर रहे हैं। इसके बावजूद अगर किसी को कोई परेशानी है तो वह मुझसे संपर्क कर सकता है। अरविंदरपालसिंह, एसएमओ
वर्कलोड के चलते मरीज हो रहे परेशान
^सिविलअस्पताल में काम ज्यादा होने के कारण मरीजों को परेशानी हो रही है। हमारा एक दिन की मरीजों की औसत 40 करीब है, जबकि हमारी कोशिश ज्यादा से ज्यादा दूर से आए मरीजों की स्केन जल्द कर देने की होती है। फिर भी विभाग को मरीजों की समस्या का हल निकालने के लिए योजना बनानी चाहिए। -डा. संजयडोगरा, रेडियोलोजिस्ट।
स्कैन सेंटर के बाहर अपनी बारी का इंतजार करते मरीज।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva